BDMS บวกต่อ 2% ลุ้นวิ่งแตะเป้า 26 บาท รับรายได้ไตรมาส 4 โต!
BDMS บวกต่อ 2% ลุ้นวิ่งแตะเป้า 26 บาท รับรายได้ไตรมาส 4 โต!
BDMS บวกต่อ 2% ลุ้นวิ่งแตะเป้า 26 บาท รับรายได้ไตรมาส 4 โต!
28 พ.ย. 2562

ผู้สื่อข่าวรายงานว่าราคาหุ้นบริษัท กรุงเทพดุสิตเวชการ จำกัด(มหาชน) หรือ BDMS ล่าสุด ณ เวลา 11.23 น. อยู่ที่ระดับ 25 บาท ปรับตัวขึ้น 0.50 บาท  หรือ 2.04% ด้วยมูลค่าการซื้อขาย 505.46 ล้านบาท
โดย บล.ฟิลลิป (ประเทศไทย) จำกัด (มหาชน) แนะนำ “ทยอยซื้อ” BDMS ราคาเป้าหมาย 26 บาท/หุ้น หลังจากกำไร ไตรมาส 3/62 ออกมาดีกว่าทางฝ่ายและตลาดคาด แม้ส่วนแบ่งกำไร บริษัทร่วมลดลงจากขายเงินลงทุนใน RAM เมื่อต้นปี แต่ถูกชดเชยได้เล็กน้อยจากการลดลงของดอกเบี้ยจ่าย รวมทั้งต้นทุนและ SG&amp;A ที่เพิ่มน้อยกว่าคาดแม้แบกรับต้นทุนรพ.ใหม่ “กรุงเทพอินเตอร์เนชั่นแนล” (BIH) ซึ่งเป็นรพ.แห่งที่ 48 ขนาด 172 เตียง เฟสแรก 30 – 40 เตียง เริ่มให้บริการตั้งแต่ 1 ก.ค. และการเปิด Wellness Resort 100 ห้อง จากทั้งหมด 290 ห้อง ในเดือน มิ.ย. แต่รวมกับส่วน Clinic แล้วขาดทุนอยู่เพียง 50 ล้านบาทกดดันน้อยกว่าที่คาด ส่งผลให้ 9 เดือนแรกกำไรปกติอยู่ที่ 7,682 ล้านบาท ลดลง 2.0% จากช่วงเดียวกันเมื่อปีก่อน แต่กำไรสุทธิอยู่ที่ 13,195 ล้านบาท เพิ่มขึ้น 68.3% จากช่วงเดียวกันเมื่อปีก่อน
ขณะที่แนวโน้มไตรมาส 4/62 แม้คาดกำไรสุทธิจะเติบโตมากจากช่วงเดียวกันเมื่อปีก่อน และลดลงจากไตรมาสก่อนจากปัจจัยฤดูกาล แต่ว่าจากช่วงเดียวกันเมื่อปีก่อนที่ดีขึ้นเป็นผลจากไตรมาส 4/61 ที่มีฐานต่ำ เนื่องจากมีค่าใช้จ่ายพิเศษเข้ามาราว 1.1 พันล้านบาท หากไม่นับรายการดังกล่าวแล้วกำไรปกติไตรมาส 4/61 จะอยู่ที่ประมาณ 2.5 พันล้านบาท ซึ่งเทียบฐานกำไรปกติเดียวกัน แม้ผู้บริหารมีมุมมองที่ดีต่อทิศทางรายได้ไตรมาส 4/62 และ Sentiment รายได้เดือน ต.ค. ที่คาดเติบโตราว 6 – 7% จากช่วงเดียวกันเมื่อปีก่อน
รวมทั้ง ต้นทุนทางการเงินที่มีแนวโน้มลดลง แต่ทั้งหมดอาจถูกบั่นทอนจากต้นทุนและ SG&amp;A ช่วงแรกของรพ.ใหม่และโครงการใหม่ที่เพิ่งเปิด รวมทั้งส่วนแบ่งกำไรจากบ.ร่วมที่จะลดลงมากจากปีก่อนที่บันทึกเข้ามาสูงกว่าปกติ ทำให้เป็นไปได้กำไรปกติในไตรมาส 4/62 จะปรับลดลงจากช่วงเดียวกันเมื่อปีก่อนและจากไตรมาสก่อนในเบื้องต้นคาดกำไรปกติที่ราว 2.4 พันล้านบาท โดยคาดรายได้ค่ารักษา 79,966 ล้านบาท เพิ่มขึ้น 6.2% จากช่วงเดียวกันเมื่อปีก่อน กำไรปกติทั้งปีที่ 10,009 ล้านบาท เพิ่มขึ้น 0.9% จากช่วงเดียวกันเมื่อปีก่อน และกำไรสุทธิที่ 15,523 ล้านบาท เพิ่มขึ้น 68.9% จากช่วงเดียวกันเมื่อปีก่อน
ทั้งนี้มองบวกต่อทิศทางการดำเนินงานทั้งจากลูกค้าต่างชาติที่เข้ามามากขึ้น, การเติบโตที่ดีในกลุ่มลูกค้าประกัน ,รพ.ในเครือที่มีขยายตัวดี, การเติบโตของรพ.ใหม่ โดยปีหน้าจะเปิดรพ.ใหม่ เพิ่ม 1 แห่ง “จอมเทียน” ขนาด 233 เตียง ราวในไตรมาส 3/63 ทำให้มีรพ.เครือข่ายรวมเป็น 49 แห่ง ใกล้เคียงเป้าหมายที่ 50 แห่ง และ Wellness ที่ทยอยดีขึ้น ซึ่งน่าจะเป็นผลดีต่อกลุ่มในระยะยาว ราคาปัจจุบัน แนะนำ “ทยอยซื้อ” ราคาพื้นฐาน 26 บาท
 